CELEX: 32012R0308
Language: hr
Date: 2012-04-11 00:00:00
Title: Provedbena uredba Komisije (EU) br. 308/2012 od 11. travnja 2012. o izmjeni stope dodatnih carina za proizvode navedene u Prilogu I. Uredbi Vijeća (EZ) br. 673/2005 o uvođenju dodatnih carina na uvoze za određene proizvode podrijetlom iz Sjedinjenih Američkih Država

11/Sv. 118
            
            
               HR
            
            
               Službeni list Europske unije
            
            
               216
            
         32012R0308
   
               L 102/5
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 308/2012
   od 11. travnja 2012.
   o izmjeni stope dodatnih carina za proizvode navedene u Prilogu I. Uredbi Vijeća (EZ) br. 673/2005 o uvođenju dodatnih carina na uvoze za određene proizvode podrijetlom iz Sjedinjenih Američkih Država
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 673/2005 od 25. travnja 2005. o uvođenju dodatnih carina na uvoze za određene proizvode podrijetlom iz Sjedinjenih Američkih Država (1), a posebno njezin članak 3.,
   budući da:
   
               (1)
            
            
               S obzirom da Sjedinjene Države nisu uskladile Zakon o kontinuiranom dampingu i prijeboju (Continued Dumping and Subsidy Offset Act, CDSOA) s obvezama u okviru sporazuma Svjetske trgovinske organizacije, Uredbom (EZ) br. 673/2005 uvedena je ad valorem carina od 15 % na uvoze određenih proizvoda podrijetlom iz Sjedinjenih Država od 1. svibnja 2005. U skladu s ovlaštenjem WTO-a da suspendira olakšice za Sjedinjene Države, Komisija bi svake godine trebala prilagođavati visinu suspenzije visini poništenja ili štete koju je Europskoj uniji uzrokovao CDSOA u tom trenutku.
            
         
               (2)
            
            
               Izdaci CDSOA-a za posljednju godinu za koju su podaci dostupni odnose se na raspodjelu antidampinških i kompenzacijskih carina naplaćenih tijekom proračunske godine 2011. (1. listopada 2010. – 30. rujna 2011.). Na temelju podataka koje je objavila Carinska i granična zaštita Sjedinjenih Država, visina poništenja ili štete uzrokovane Uniji iznosi 3 241 000 USD.
            
         
               (3)
            
            
               Visina poništenja ili štete i, posljedično, suspenzije se smanjila. Međutim, visina suspenzije ne može se prilagoditi visini poništenja ili štete dodavanjem ili uklanjanjem proizvodâ s popisa u Prilogu I. Uredbi (EZ) br. 673/2005. Kao posljedica toga, u skladu s člankom 3. stavkom 1. točkom (e) te Uredbe, Komisija treba ostaviti popis proizvoda u Prilogu I. nepromijenjen i izmijeniti stopu dodatne carine kako bi visinu suspenzije prilagodila visini poništenja ili štete. Tri proizvoda u Prilogu I., stoga, treba zadržati na popisu, a stopu dodatne uvozne carine treba izmijeniti i odrediti na 6 %.
            
         
               (4)
            
            
               Učinak ad valorem dodatne uvozne carine na uvoze proizvodâ u Prilogu I. iz Sjedinjenih Država tijekom godine predstavlja trgovinsku vrijednost koja ne prelazi 3 241 000 USD.
            
         
               (5)
            
            
               Kako bi se osiguralo da nema kašnjenja u primjeni izmijenjene stope dodatne uvozne carine, ova provedbena Uredba treba stupiti na snagu na dan objave.
            
         
               (6)
            
            
               Mjere predviđene u ovoj provedbenoj Uredbi u skladu su s mišljenjem Odbora za protumjere u trgovini,
            
         DONIJELA JE OVU UREDBU:
   Članak 1.
   Uz carinu koja se primjenjuje u okviru Uredbe Vijeća (EEZ) br. 2913/92 (2) na proizvode podrijetlom iz Sjedinjenih Američkih Država koji su navedeni u Prilogu I. Uredbi (EZ) br. 673/2005 uvodi se ad valorem carina od 6 %.
   Članak 2.
   Ova Uredba stupa na snagu na dan objave u Službenom listu Europske unije.
   Primjenjuje se od 1. svibnja 2012.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. travnja 2012.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 110, 30.4.2005., str. 1.
   
      (2)  SL L 302, 19.10.1992., str. 1.
   PRILOG I.
   Proizvodi na koje se trebaju primjenjivati dodatne carine utvrđeni su osmeroznamenkastim oznakama KN. Opis proizvoda razvrstanih prema tim oznakama nalazi se u Prilogu I. Uredbi Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1) kako je izmijenjena Uredbom Vijeća (EZ) br. 493/2005 (2).
   0710 40 00
   9003 19 30
   8705 10 00
   
      (1)  SL L 256, 7.9.1987., str. 1.
   
      (2)  SL L 82, 31.3.2005., str. 1.